ประกาศการท่าเรือแห่งประเทศไทยเรื่อง การนำสินค้าหรือตู้สินค้าขาเข้าออกนอกเขตท่าเรือกรุงเทพนอกเวลาปฏิบัติงานปกติหรือในวันหยุดราชการ[๑] เพื่อให้การบริการส่งมอบสินค้าหรือตู้สินค้าขาเข้าออกนอกเขตท่าเรือกรุงเทพนอกเวลาปฏิบัติงานปกติหรือในวันหยุดราชการ เป็นไปด้วยความเรียบร้อย การท่าเรือแห่งประเทศไทยจึงให้ดำเนินการดังนี้๑. ยกเลิกประกาศ๑.๑ประกาศการท่าเรือแห่งประเทศไทย ลงวันที่ ๑๕ ตุลาคม ๒๕๔๕ เรื่อง การนำสินค้าขาเข้าออกนอกเขตท่าเรือกรุงเทพในวันหยุดราชการหรือนอกเวลาปฏิบัติงานปกติ๑.๒ประกาศการท่าเรือแห่งประเทศไทย ลงวันที่ ๖ พฤศจิกายน ๒๕๔๕ เรื่อง การนำสินค้าขาเข้าออกนอกเขตท่าเรือกรุงเทพในวันหยุดราชการหรือนอกเวลาปฏิบัติงานปกติ๒.ให้เจ้าของสินค้าหรือตัวแทนที่ประสงค์จะนำสินค้าหรือตู้สินค้าขาเข้าที่ฝากเก็บไว้ที่โรงพักสินค้าหรือคลังสินค้า(ยกเว้นตู้สินค้า FCLที่ท่าบริการตู้สินค้า) ออกนอกเขตท่าเรือกรุงเทพนอกเวลาปฏิบัติงานปกติหรือในวันหยุดราชการ(ไม่รวมวันแรงงานแห่งชาติ)ปฏิบัติดังต่อไปนี้๒.๑นำใบสั่งปล่อยสินค้า (Delivery Order) หรือสำเนาหรือใบรับของจากท่าเรือกรุงเทพ (Wharf Receipt)หรือสำเนา ประทับตรายางที่จัดเตรียมไว้ให้ และลงนามแสดงความประสงค์ชำระค่าบริการนำสินค้าหรือตู้สินค้าขาเข้าออกนอกเขตท่าเรือกรุงเทพนอกเวลาปฏิบัติงานปกติหรือในวันหยุดราชการ กรณีไม่มีเอกสารดังกล่าว ให้เจ้าของสินค้าหรือตัวแทนเขียนคำร้องที่จัดเตรียมไว้ให้ยื่นชำระเงินค่าบริการที่ช่องรับชำระเงินค่าธรรมเนียมต่างๆ ที่กองคลังบริเวณศูนย์ชำระค่าภาระและค่าบริการจุดเดียวเบ็ดเสร็จ (OneStop Service) หรือกรณีชำระค่าบริการไม่ทันเวลาให้ชำระค่าบริการที่เจ้าหน้าที่รับเงินของกองคลัง ฝ่ายการเงินและบัญชี บริเวณด่านตรวจสอบสินค้าเขื่อนตะวันออกช่องที่๓ - ๔ ตามอัตราที่กำหนดในข้อ ๓๒.๒ยื่นแบบขออนุญาตนำสินค้าหรือตู้สินค้าขาเข้าออกนอกเขตท่าเรือกรุงเทพ นอกเวลาปฏิบัติงานปกติหรือในวันหยุดราชการพร้อมสำเนา ๑ ฉบับ ตามแบบแนบท้ายประกาศนี้ที่โรงพักสินค้าหรือคลังสินค้า ภายในเวลา๑๕.๓๐ น. ของวันปฏิบัติงานปกติหรือกรณีขอนำสินค้าออกในวันหยุดราชการ ต้องยื่นแบบขออนุญาตฯ ภายในเวลา ๑๕.๓๐น. ก่อนวันหยุดราชการและผู้ที่ลงนามในแบบขออนุญาตฯ ต้องเป็นเจ้าของสินค้าหรือตัวแทน๒.๓เมื่อหัวหน้าแผนกโรงพักสินค้า หรือคลังสินค้า หรือผู้ปฏิบัติหน้าที่แทนได้ลงนามอนุญาตแล้วให้ผู้ยื่นขออนุญาตนำสำเนาแบบขออนุญาตฯ ที่ได้รับไปแสดงต่อพนักงานปล่อยสินค้าที่โรงพักสินค้าหรือคลังสินค้า เมื่อจะนำสินค้าหรือตู้สินค้าขาเข้าออก๓.กำหนดอัตราค่าบริการส่งมอบสินค้าหรือตู้สินค้าขาเข้า ตามข้อ ๒ ดังต่อไปนี้๓.๑วันปฏิบัติงานปกติ ช่วงเวลา บาท/ผู้รับตราส่ง (CONSIGNEE)/โรงพักสินค้า หรือคลังสินค้าพิธีการ๑๖.๓๐- ๑๘.๐๐ น ๓๐๐๑๙.๐๐- ๒๔.๐๐ น ๖๐๐๐๑.๐๐- ๐๕.๐๐ น ๖๐๐๓.๒วันหยุดราชการ ช่วงเวลา บาท/ผู้รับตราส่ง (CONSIGNEE)/โรงพักสินค้า หรือคลังสินค้าพิธีการ๐๘.๐๐- ๑๖.๐๐ น ๖๐๐๑๖.๐๐- ๑๘.๐๐ น ๓๐๐๑๙.๐๐- ๒๔.๐๐ น ๖๐๐๐๑.๐๐- ๐๕.๐๐ น ๖๐๐กรณีตู้สินค้าใดที่บรรจุสินค้าของผู้รับตราส่งตั้งแต่๒ รายขึ้นไป และประสงค์จะนำสินค้าหรือตู้สินค้าขาเข้าออกจากท่าเรือกรุงเทพพร้อมกันให้คิดค่าบริการเพียงรายเดียว๔.เจ้าของสินค้าหรือตัวแทนที่ประสงค์จะนำตู้สินค้า FCLขาเข้าที่ท่าบริการตู้สินค้าออกจากท่าเรือกรุงเทพ นอกเวลาปฏิบัติงานปกติหรือในวันหยุดราชการ(ไม่รวมวันแรงงานแห่งชาติ)ให้ยื่นแบบขออนุญาตฯ ที่ท่าบริการตู้สินค้าภายในเวลา ๑๕.๓๐น. ของวันปฏิบัติงานปกติ หรือกรณีขอนำตู้สินค้าFCL ออกในวันหยุดราชการ ต้องยื่นแบบขออนุญาตฯภายในเวลา ๑๕.๓๐ น. ก่อนวันหยุดราชการ(โดยไม่ต้องชำระค่าบริการ)ทั้งนี้ตั้งแต่วันที่ ๑๙ พฤศจิกายน ๒๕๔๗ เป็นต้นไปประกาศ ณ วันที่ ๒๗ ตุลาคม พ.ศ.๒๕๔๗ยงยศ ปาละนิติเสนากรรมการการท่าเรือฯ รักษาการในตำแหน่งผู้อำนวยการการท่าเรือแห่งประเทศไทย[เอกสารแนบท้าย]๑. แบบขออนุญาตนำสินค้าหรือตู้สินค้าขาเข้าออกนอกเขตทกท. นอกเวลาปฏิบัติงานปกติหรือในวันหยุดราชการ(ดูข้อมูลจากภาพกฎหมาย)วชิระ/จัดทำ๒๐ พฤษภาคม ๒๕๔๘ปิยะธิดา/ปรับปรุง๒ พฤศจิกายน๒๕๖๐[๑] ราชกิจจานุเบกษาเล่ม ๑๒๒/ตอนที่ ๑๒ ง/หน้า ๖๔/๑๐ กุมภาพันธ์ ๒๕๔๘